**Tabel de divergențe**

**la proiectul Hotărîrii Guvernului Republicii Moldova**

 **cu privire la transmiterea unor bunuri imobile**

|  |  |  |  |
| --- | --- | --- | --- |
| **Nr crt** | **Autoritățile**  | **Obiecţii /propuneri** | **Rezultatul examinării** |
| 1 | Ministerul Finanţelor | În punctul 1 din proiect sintagma „a raionului Cantemir” se va substitui cu sintagma „a unității administrativ-teritoriale Cantemir” | Se acceptă. |
| Se consideră necesară efectuarea modificărilor de rigoare la anexa nr.2212 din Hotărîrea Guvernului nr.351 din 23 martie 2005 „cu privire la aprobarea listelor bunurilor imobile proprietate publică a statului și la transmiterea unor bunuri imobile” prin excluderea poziției 111. | Se acceptă. |
| 2 | Ministerul Economiei  | Se propune modificarea și expunerea în următoarea redacție a pct.1 din proiect: „1. Se transmit, cu titlu gratuit, cu acordul Consiliului raional Cantemir, din proprietatea publică a statului (administrarea Ministerului Educaţiei) bunurile imobile din gestiunea Școlii Profesionale din or. Leova, str. Independenței 60, în proprietatea publică a unității administrativ-teritoriale Cantemir, în gestiunea Școlii Sportive a raionului Cantemir, după cum urmează:”, în continuare, conform textului. | Se acceptă. |
| Se propune excluderea Viceprim-ministrului, ministrului economiei, din formula de atestare a autenticității actului normativ, deoarece aplicarea prevederilor hotărîrii în cauză nu ține de competența Ministerului Economiei și bazîndu-ne pe alin.(4) art. 102 al Constituției Republicii Moldova, art. 30 din Legea nr.64-XII din 31 mai 1990 „Cu privire la Guvern”, alin.(2) din art. 55 al Legii nr. 317-XV din 18 iulie 2003 „Privind actele normative ale Guvernului și ale altor autorități ale administrației publice centrale și locale” și subpct.3) din pct. 1 al Hotărîrii Guvernului nr.605 din 16 august 2013 „Cu privire la atribuțiile Prim-ministrului și ale viceprim-miniștrilor”. | Se acceptă. |
| 3 | Agenția Relații Funciare și Cadastru | Lipsa obiecțiilor și propunerilor. | Se ia act |

 **Viceministru Lilia POGOLȘA**